
Narva linna 2012.aasta konsolideerimisgrupi
majandusaasta aruande kinnitamine
1. Asjaolud ja menetluse käik

Tuginedes raamatupidamise seaduse peatükkidele 3 ja 4 ning kohaliku omavalitsuse üksuse finantsjuhtimise seaduse §29 koostas Narva Linnavalitsus Narva linna 2012.aasta konsolideerimisgrupi majandusaasta aruannet (lisatud). Narva linna 2012.aasta konsolideerimisgrupi majandusaasta aruanne on koostatud juhindudes Raamatupidamise seaduse nõuetest, Rahandusministri 11.12.2003.a määrusega nr.105 kinnitatud  Riigi raamatupidamise üldeeskirja ja Raamatupidamise Toimkonna juhendite arvestuspõhimõtetest. Vastavalt raamatupidamise seaduse peatükkide 3 ja 4 ning kohaliku omavalitsuse üksuse finantsjuhtimise seaduse §29 nõuetele koosneb Narva linna 2012.aasta konsolideerimisgrupi majandusaasta aruanne järgmistest aruannetest:

1) tegevusaruandest;

2) raamatupidamise aastaaruandest lisadega;

3) vandeaudiitori aruandest.

2. Õiguslikud alused
Vastavalt Kohaliku omavalitsuse korralduse seaduse § 22 lõike 1 punktile 1 ning kohaliku omavalitsuse üksuse finantsjuhtimise seaduse §29 kuulub majandusaasta aruande kinnitamine volikogu pädevusse.
Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise kord“ § 22 kohaselt otsuse rahanõude, mille summa on üle 64000 eurot, lootusetuks tunnistamise ja lootusetu rahanõude mahakandmise kohta võtab vastu Narva Linnavolikogu.

3. Otsus

3.1. Kinnitada Narva linna 2012.aasta konsolideerimisgrupi majandusaasta aruanne. 
3.2. Võttes aluseks Riigikohtu 03.oktoobri 2011 kohtumäärust (nr 3-7-1-2-471), mille kohaselt on Riigikohus jätnud Narva linna (Narva Linnavalitsuse kaudu) kassatsioonikaebuse Tartu Ringkonnakohtu 23. mai 2011 otsuse tsiviilasjas nr 2-03-665 vastu menetlusse võtmata, ning arvestades Narva Linnavalitsuse linnavarakomisjoni otsust lubada Narva Linnavalitsusel Narva Linnavalitsuse Rahandusameti isikus kanda bilansist maha lootusetu rahanõue Lamor Corporation vastu summas 397 060,49 eurot.
4.Vaidlustamine

Otsust on võimalik vaidlustada Tartu Halduskohtu Jõhvi kohtumaja 30 päeva jooksul arvates otsuse teatavakstegemisest. 

5. Otsuse jõustumine

Otsus jõustub seadusega ettenähtud korras.

